पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के उल्लंघन करने वालों के खिलाफ पुलिस ने शिकंजा कसना शुरू कर दिया है। शुक्रवार को थानाध्यक्ष अमित कुमार व सीओ चौधरी बसंत कुमार सिंह ने सिंहवाड़ा व भरवाड़ा बाजार में छापा मारकर 6 दुकानदारों और ग्राहकों को गिरफ्तार किया। थानाध्यक्ष ने बताया कि सिंहवाड़ा बाजार के दिलीप वस्त्रालय के संचालक रामपुरा के अनूप कुमार व निशांत कुमार, स्टाफ पैगंबरपुर के रामरतन पासवान व मनिकौली के राकेश कुमार शर्मा को और भरवाड़ा बाजार से फिजर ड्रेसेज के संचालक मो वजीर व ग्राहक मो मोजम्मिल को गिरफ्तार किया गया। सभी पर लॉकडाउन एवं कोविड-19 के नियमों और निर्देशों के उल्लंघन के आरोप में प्राथमिकी दर्ज की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn